อเมริกาส์เน็กซต์ท็อปโมเดล ฤดูกาลที่ 5

**[[อเมริกาส์เน็กซต์ท็อปโมเดล]] ฤดูกาลที่ 5** ออกอากาศเมื่อวันที่ 21 กันยายน พ.ศ. 2548 โดยในฤดูกาลนี้ได้มีการเปลี่ยนคณะกรรมการจาก เจนิส ดิคคินสัน เป็น ทวิกกี้  และ โนเล่ แมริน เป็น เจ.อเล็กซานเดอร์  คำโฆษณาประจำฤดูนี้ก็คือ "Bling It On"

ในรอบ 6 คนสุดท้ายของฤดูกาลนี้ ได้ไปแข่งขันต่อที่ เมืองลอนดอน ประเทศอังกฤษ และผู้ชนะก็คือ นิโคล ลิงก์เลทเทอร์ วัย 19 ปีจาก แกรนด์ฟรอคส์ นอร์ทดาโกต้า  และรางวัลของเธอก็คือการได้เซ็นสัญญากับบริษัทโมเดลลิ่งชั้นนำ Ford Models ได้ถ่ายแบบกับนิตยสาร ELLE และเซ็นสัญญา 100,000 เหรียญ กับเครื่องสำอาง CoverGirl

## ข้อมูลการออกอากาศ

#### The Girl With The Twisted Catchphrase

*ออกอากาศ : 21 กันยายน พ.ศ. 2548*

การคัดเลือกสาวงามทั้ง 36 คนเริ่มต้นขึ้นเมื่อพวกเธอต้องเข้าสัมภาษณ์กับไทร่า และเจย์ทั้งสอง สาวๆ ต่างพากันเปิดเผยเรื่องราวของตัวเอง อาทิเช่น คอรีนบอกความจริงถึงเรื่องที่แม่ของเธอติดยา  นิโคลถึงกับคุกเข่าขอร้องเพื่อขอให้เธอเข้ารอบ  บรีสารภาพว่าเธอไม่ค่อยชอบอาบน้ำซักเท่าไหร่ เจย์ล่าบอกว่าเธอโตมากับพวกเคร่งศาสนา ซูซานน่าเล่าถึงเรื่องมะเร็งเต้านมที่คุกคามเธอ และนิคสร้างความประทับใจให้กับกรรมการอย่างรวดเร็วด้วยลุคส์ที่เหมือนกับนาอิมา โมร่า

หลังจากผ่านการสัมภาษณ์แล้วผู้เข้าแข่งขันก็ถูกคัดออกเหลือ 20 คน จากนั้นสาวๆ ก็ถูกส่งไปเดินบนรันเวย์ ซาร่าห์เป็นเพียงคนเดียวที่เดินติดขัด ในขณะที่คนอื่นๆ ทำได้แบบผ่านตลอด  จากนั้นไทร่าก็เรียกสาวๆ เข้าไปคุยกันแบบตัวต่อตัว เอโบนี่พยายามทำให้ไทร่าประทับใจ ในขณะที่ลิซ่ากลับถามไทร่าถึงวิล สมิธ จากนั้นกรรมการก็ทำการเลือกสาวๆ เหลือเพียง 13 คนสุดท้ายสำหรับทำการแข่งขันกันต่อไป

#### The Girls Become Superheroes

*ออกอากาศ : 21 กันยายน พ.ศ. 2548*

หลังจากที่ย้ายเข้ามาในบ้านใหม่แล้ว ผู้เข้าแข่งขันก็ได้ไปร่วมงานเลี้ยงและเดินแบบ โดยต้องเดินให้เข้ากับคำบรรยายของเอ็มซี เน็ท ด็อกก์ 
ซาร่าห์ต้องใส่รองเท้าเบอร์สิบซึ่งมีขนาดใหญ่กว่าเบอร์ที่เธอใส่ทำให้เกิดสะดุดตอนเดิน คิมแต่งหน้าไม่เป็นและไปขอความช่วยเหลือจากแอชลีย์แต่ได้รับการปฏิเสธกลับมา และขณะที่กำลังเดินทางกลับบ้านคิมกับซาร่าห์ก็จูบกันในรถลีมูซีน
ในการถ่ายรูปครั้งแรก สาวๆ ต้องถ่ายรูปในหัวข้อซุปเปอร์ฮีโร่ นิค, คาสซานดร้า, เจย์ล่า และลิซ่าทำออกมาได้เป็นอย่างดี แต่คิม, แอชลีย์ และซาร่าห์ออกมาเก้งก้างและน่าผิดหวัง คอรีนพยายามเอาชนะโรคกลัวความสูงของเธอและทำออกมาได้อย่างน่าประทับใจ  ในห้องตัดสินคณะกรรมการต่างชื่นชอบในลุคส์ของคิมแต่ไม่ชอบภาพของเธอแม้แต่น้อย  ไดแอนมีใบหน้าที่สวยแต่ท่าเดินและท่าโพสท์ค่อนข้างแย่ และทวิกกี้คิดว่าเจย์ล่าและบรีมีท่าเดินที่เป็นเอกลักษณ์แต่ควรที่จะหันมาสบตากล้องบ้างโดยเฉพาะบรี  ซาร่าห์ต้องกลายเป็นสองคนสุดท้ายเพราะสูญเสียความมั่นใจตอนอยู่บนรันเวย์  แต่เป็นแอชลีย์ที่ต้องตกรอบเพราะกรรมการรู้สึกว่าเธอมีเพียงแค่ความสวยแต่ไม่มีความเป็นนางแบบเลยแม้แต่น้อย
***ผู้ที่ถูกเรียกชื่อคนแรก** : นิค เพซ
***ผู้ที่ยืนเป็นสองคนสุดท้าย** : แอชลีย์ แบล็ค และ ซาร่าห์ โรดส์
***ผู้ที่ถูกคัดออก** : แอชลีย์ แบล็ค
***ช่างถ่ายภาพ** : ไมค์ รูอิส
***แขกรับเชิญพิเศษ** : โรบิน ลีช, เน็ท ด็อกก์, ร็อบ ทอลตี้, เอริค โฮวาร์ด

#### The Girl Who Needs A Miracle

*ออกอากาศ : 28 กันยายน พ.ศ. 2548*

ในการแปลงโฉม คาสซานดร้าอดีตนางงามเท็กซัส ที่รักเส้นผมเป็นชีวิตจิตใจได้ถูกเปลี่ยนเป็นทรงมีอา ฟาโรว์ แบบในหนังเรื่อง โรสแมรี่ เบบี้ โดยเธอต้องถูกตัดผมสั้นและย้อมเป็นสีบลอนด์ แต่ถึงแม้จะไม่พอใจแต่สุดท้ายคาสซานดร้าก็ยอมตัดผมแต่โดยดี  หลังจากที่แปลงโฉมกันเสร็จเรียบร้อยแล้ว สาวๆ ก็ต้องถ่ายรูปตามสไตล์ใหม่ของแต่ละคนดังนี้

ในการแข่งขัน สาวๆ จะได้รับเงินคนละ 500 ดอลล่าห์ เพื่อเลือกซื้อเสื้อผ้าในสไตล์ใหม่ของตัวเองที่เบเวอร์ลี่ ฮิลส์ โดยมีเวลาจำกัดเพียงชั่วโมงครึ่ง ลิซ่าเป็นผู้ชนะการแข่งขันและเธอเลือกเอโบนีกับคิมให้ได้รางวัลร่วมกับเธอด้วย ซึ่งก็คือเลือกเสื้อผ้าที่ถูกใจจากสาวๆ ที่แพ้ได้ 3 ชิ้น ส่วนเอโบนีกับคิมเลือกที่ถูกใจได้เพียงคนละ 1 ชิ้น

และในการถ่ายภาพ สาวๆ จะต้องใส่ชุดหรูในชนบทและถ่ายภาพเปรียบเทียบกับผู้เข้าแข่งขันอีกคนในเสื้อผ้าชุดเดียวกัน เอโบนีจับคู่กับลิซ่าซึ่งทำให้เธอหงุดหงิดเป็นอย่างมาก

ในห้องตัดสิน ไทร่าบอกว่าผมของคาสซานดร้าไม่ใช่ทรงที่เธอต้องการ และบอกให้คาสซานดร้าและเจย์ล่ารู้ว่าพวกเธอต้องตัดผมให้สั้นลงกว่าเดิม ในการเปรียบเทียบภาพถ่าย ภาพคาสซานดร้า, นิโคล, คอรีน, คิม, ลิซ่า และนิคโดดเด่นจนกลบคู่เปรียบเทียบของตัวเอง และเป็นฝ่ายชนะในการเทียบรูป  ไดแอนและเอโบนีกลายเป็นสองคนสุดท้าย  กรรมการลงความเห็นว่าไดแอนไม่สามารถที่จะใช้ประโยชน์จะรูปร่างของเธอออกมาบนรูปได้ และเอโบนีที่ดูไม่มีความเป็นนางแบบได้เลยแม้แต่น้อย และผู้ที่ต้องตกรอบก็คืออีโบนีที่ผู้ตัดสินคิดว่าอาชีพนี้สำหรับเธออาจจะเป็นได้เพียงแค่ฝันเท่านั้น
***ผู้ที่ถูกเรียกชื่อคนแรก** : คาสซานดร้า ไวท์เฮด
***ผู้ที่ยืนเป็นสองคนสุดท้าย** : ไดแอน เฮอร์แนนเดซ และ เอโบนี เทย์เลอร์
***ผู้ที่ถูกคัดออก** : เอโบนี เทย์เลอร์
***ช่างถ่ายภาพ** : เครก เดอ คริสโต้
***แขกรับเชิญพิเศษ** : หลุยส์ ไลคารี่, วาเทนี่, ลอจช์, ลาแทนย่า, ร็อบ ทอลตี้, เอริก้า โฮวาร์ด, เจมส์ เซนต์.เจมส์ 
***สาวคัฟเวอร์เกิร์ลประจำสัปดาห์** : ลิซ่า ดี อามาโต้

#### The Girl Who Makes A Disclaimer

*ออกอากาศ : 5 ตุลาคม พ.ศ. 2548*

ไทร่าแวะมาหาสาวๆ เพื่อให้กำลังใจสาวๆ วันต่อมาสาวๆ ได้ไปเรียนการเดินแบบการมิสเจที่ริมสระน้ำสุดหรู และพวกเธอได้สวมหมวก กระโปรง และต้องเล่นและเต้นไปกับมันเพื่อปลดปล่อยตัวเอง ในการแข่งขันพวกเธอจะต้องเดินบนแบบให้กับซู หว่อง และต้องหยุดโพสท่าที่ฐานหมุนตรงปลายรันเวย์ และบรีเป็นผู้ชนะซึ่งเธอเลือกคิม, นิค, เจย์ล่า และคอรีน ให้ได้ไปทานดินเนอร์สุดหรูร่วมกับเธอ จากนั้นในตอนกลางคืน คิมกับซาร่าห์ก็ได้สร้างสัมพันธ์รักกัน

ในวันต่อมาสาวๆ ต้องรับบทเป็นเหยื่อแฟชั่นในการถ่ายรูป โดยมีมิสเจรับบทเป็นแม่มดสายตรวจแฟชั่นตัวร้าย ซึ่งการถ่ายรูปครั้งนี้ พวกเธอจะต้องวิ่งบนสายพานที่อยู่หน้าแผ่นจอสกรีนสีเขียว คาสซานดร้ารู้สึกไม่พอใจและปฏิเสธที่จะตัดผมอีกครั้ง และสุดท้ายเธอก็ตัดสินใจที่จะขอออกจากการแข่งขันเอง  
***ผู้ที่ขอออกจากการแข่งขัน** : คาสซานดร้า ไวท์เฮด

ในห้องตัดสินกรรมการให้สาวๆ เดินท่าที่เป็นเอกลักษณ์ของตัวเอง ท่าเดินของบรีสร้างความประทับใจให้กับกรรมการเป็นอย่างมาก คิมกับซาร่าห์กลายเป็นสองคนสุดท้าย คำแถลงการณ์ของคิมก่อนการเดินทำให้กรรมการรู้สึกว่าคิมพยายามหลีกเลี่ยงข้อบกพร่องของตัวเอง ในขณะที่ซาร่าห์ทำผลงานออกมาได้แย่ทั้งการเดินและในรูปภาพ ซึ่งนั้นทำให้เธอต้องตกรอบ
***ผู้ที่ถูกเรียกชื่อคนแรก** : เจย์ล่า รูบิเนลลิ
***ผู้ที่ยืนเป็นสองคนสุดท้าย** : คิม สโตลซ์ และ ซาร่าห์ โรดส์
***ผู้ที่ถูกคัดออก** : ซาร่าห์ โรดส์
***ช่างถ่ายภาพ** : ไมค์ โรเซนทอล
***แขกรับเชิญพิเศษ** : ร็อบ ทอลตี้, ซู หว่อง
***สาวคัฟเวอร์เกิร์ลประจำสัปดาห์** : นิค เพซ

#### The Girl Who Gets A Boob Job

*ออกอากาศ : 12 ตุลาคม พ.ศ. 2548*

สาวๆ ได้คุยกับทวิกกี้เกี่ยวกับข้อเสียของตัวเอง ในการแข่งขันพวกเธอจะต้องเรียนรู้ที่จะซ่อนจุดด้อยและแสดงจุดเด่นของตัวเองในรูปถ่าย และไคล์เป็นผู้ชนะในการแข่งขัน รางวัลของเธอคือการไปทำสปา ซึ่งเธอเลือกคิมกับคอรีนให้ไปกับเธอด้วย

ในการถ่ายรูปครั้งนี้สาวๆ ได้เจนิส ดิคคินสัน อดีตกรรมการของรายการมาเป็นช่างภาพให้ สาวๆ จะต้องถ่ายรูปในหัวข้อล้อเลียนการศัลยกรรมพลาสติก โดยพวกเธอจะต้องเสริมให้เกินจริงดังนี้

ในระหว่างการถ่าย สาวๆ ต่างพากันวิจารณ์ลิซ่า แต่เจนิสบอกให้คิดว่าคำวิจารณ์เหล่านั้นคือความอิจฉาของสาวๆ นิคเป็นคนเดียวที่ต้องถ่ายเปลือยเพราะเจย์ กับเจนิส ไม่ชอบชุดของเธอ ดังนั้นนิคจึงมีเพียงแค่ผมปลอมคลุมตัวเท่านั้น ซึ่งทำให้เธอกังวลเล็กน้อยเพราะกลัวว่าครอบครัวของเธอจะไม่พอใจ  ที่ห้องตัดสินภาพถ่ายของนิค, ลิซ่า และไคล์ สร้างความประทับใจให้กับกรรมการเป็นอย่างมาก ในขณะที่ไดแอนไม่สามารถแสดงความเป็นนางแบบของเธอออกมาได้ และทำให้เธอต้องกลายเป็นสองคนสุดท้ายกับบรีที่ถึงแม้จะได้ภาพที่ดีแต่ไม่สามารถทนรับฟังคำวิจารณ์ต่างๆ ได้  และไดแอนต้องถูกคัดออกเพราะขาดความมั่นใจและศักยภาพในตัวเอง
***ผู้ที่ถูกเรียกชื่อคนแรก** : ไคล์ แควานอห์
***ผู้ที่ยืนเป็นสองคนสุดท้าย** : บรี สคัลลาร์ค และ ไดแอน เฮอร์แนนเดซ
***ผู้ที่ถูกคัดออก** : ไดแอน เฮอร์แนนเดซ
***ช่างถ่ายภาพ** : เจนิส ดิคคินสัน
***แขกรับเชิญพิเศษ** : เจย์ โกลด์แมน, จอห์น ทอลตี้, ดีน แฟคเตอร์, เดวิด แฟคเตอร์
***สาวคัฟเวอร์เกิร์ลประจำสัปดาห์** : นิค เพซ

#### The Girl Who Loves Bubbles And Talks To Plants

*ออกอากาศ : 19 ตุลาคม พ.ศ. 2548*

ไคล์เป็นผู้ชนะในการแข่งให้สัมภาษณ์และแนะนำผลิตภัณฑ์ ซึ่งรางวัลของเธอก็คือได้เป็นพิธีกรในการจัดอันดับ 5 สุดยอดนางแบบของรายการบีเอชวัน และเธอเลือกให้นิโคลได้ไปออกรายการกับเธอด้วย ในสัปดาห์นี้สาวๆ ต้องถ่ายโฆษณาและรูปให้กับยาระงับกลิ่นของ ซีเคร็ตแพลททินั่ม และต้องบอกความลับของตัวเองลงไปด้วย ความลับของนิคคือเธอกลัวความมืดและต้องนอนเปิดไฟ  แต่เจย์ล่าขโมยบทพูดของนิคไป ทำให้สาวๆ คนอื่นไม่พอใจเป็นอย่างมาก การกระทำของเจย์ล่าทำให้นิคเสียสมาธิในการถ่ายโฆษณาและการสัมภาษณ์ก็ออกมาเลวร้ายมาก

ในห้องตัดสินกรรมการลงความเห็นว่าลิซ่าทำได้ดีที่สุดในครั้งนี้ แต่ภาพของนิโคลเป็นภาพดีที่สุดและได้ลงโฆษณาแทน กรรมการไม่ชอบโฆษณาของคิมและเจย์ล่าเท่าไหร่นัก บรีถ่ายโฆษณาและให้สัมภาษณ์ออกมาดีเยี่ยมแต่ได้ภาพที่ออกมาแย่  นิคเสียสมาธิในการถ่ายทำให้โฆษณาของเธอออกมาแย่ที่สุด และทำให้เธอต้องกลายเป็นสองคนสุดท้าย แต่คอรีนต้องตกรอบเพราะเธอไม่สามารถที่จะเก็บอารมณ์เศร้าของเธอเอาไว้ได้
***ผู้ที่ถูกเรียกชื่อคนแรก** : ลิซ่า ดี อามาโต้
***ผู้ที่ยืนเป็นสองคนสุดท้าย** : คอรีน วอยเทล และ นิค เพซ
***ผู้ที่ถูกคัดออก** : คอรีน วอยเทล
***ช่างถ่ายภาพ** : เจสัน วิลล์เฮม
***ผู้กำกับโฆษณา** : บิล ฮิวเบอเกอร์
***แขกรับเชิญพิเศษ** : อีมาน, คริส สเปนเซอร์, เควิน มอค, ไรอัน เดฟลิน
***สาวคัฟเวอร์เกิร์ลประจำสัปดาห์** : นิค เพซ

#### The Girls Who Are 1940s Pin-ups

*ออกอากาศ : 26 ตุลาคม พ.ศ. 2548*

ในสัปดาห์นี้ไทร่าได้มาถ่ายรูปขาวดำที่ดุดันให้กับสาวๆ จากนั้นพวกเธอต้องไปออกแคมป์ออกกำลังลุยโคลน แล้วไปโชว์ตัวกับนิตยสาร แอล เกิร์ล ต่อทันทีโดยไม่ได้ล้างโคลนออกจากตัว ลิซ่าเป็นผู้ชนะการแข่งขันและเธอได้ไปเรียนรู้เพิ่มเติมทางด้านแฟชั่นกับทอดด์ ฮอลแมน

ในการถ่ายรูป ผู้เข้าแข่งขันทั้งหมดต้องถ่ายรูปโปสเตอร์โฆษณาแบบย้อนยุคแต่เซ็กซี่ ให้กับรถยนต์ฟอร์ดฟิวชั่น และภาพของผู้ชนะจะได้ลงโฆษณาให้กับรถยนต์ตามหน้าหนังสือต่างๆ ภาพถ่ายของคิมและลิซ่าสร้างความประทับใจให้กับคณะกรรมการเป็นอย่างมาก ในขณะที่ไคล์ต้องตกรอบเพราะสีหน้าที่ไม่สื่ออะไรเลยและไม่สามารถดึงศักยภาพของตัวเองออกมาในรูปถ่ายได้
***ผู้ที่ถูกเรียกชื่อคนแรก** : คิม สโตลซ์
***ผู้ที่ยืนเป็นสองคนสุดท้าย** : บรี สคัลลาร์ค และ ไคล์ แควานอห์
***ผู้ที่ถูกคัดออก** : ไคล์ แควานอห์
***ช่างถ่ายภาพ** : ริชาร์ด ดีน
***แขกรับเชิญพิเศษ** : เอริค วิสโควิคซ์, แบรนดอน ฮอลเลย์, มาเรีย ซูตเตอร์, โลรี่ ทรอตต์, ทอดด์ ฮอลแมน, รูทช์ คาห์น, ร็อบ ทอลตี้
***สาวคัฟเวอร์เกิร์ลประจำสัปดาห์** : นิค เพซ

#### The Girl Who Wants To Step On The Pretty Flower

*ออกอากาศ : 2 พฤศจิกายน พ.ศ. 2548*

ประมวลภาพเหตุการณ์ทั้งหมดที่ผ่านมา และภาพต่างๆ ที่ไม่เคยเห็นในรายการเช่นการดื่มเหล้าของลิซ่า รวมถึงการทะเลาะกันระหว่างคอรีนและลิซ่า

#### The Girl Whose Boyfriend Is Cheating On Her

*ออกอากาศ : 9 พฤศจิกายน พ.ศ. 2548*

สาวๆ ได้ไปดูการถ่ายรูปของ อีวา พิกฟอร์ด ผู้ชนะของฤดูกาลที่ 3 อย่างใกล้ชิด และเรียนรู้สิ่งสำคัญเกี่ยวกับทีมงานและการปรับตัวในวงการนางแบบ  ในการแข่งขันพวกเธอจะต้องเลือกทีมช่างแต่งหน้าทำผมถ่ายรูป และต้องพรีเซนต์ความเป็นตัวตนออกมา บนสตอรี่บอร์ด กับ เบนนี่ เมดิน่า ผู้จัดการในวงการบันเทิง คิมเป็นผู้ชนะและได้เป็นดารารับเชิญในเรื่องเวโรนิก้า มาร์ 

การถ่ายรูปในสัปดาห์นี้สาวๆ จะต้องถ่ายรูปกับไวล์บอย โดยต้องแสดงอารมณ์เกรี้ยวกราดในสถานการณ์ต่างๆ ออกมาดังนี้

บรีปฏิเสธที่จะสุงสิงกับสตีฟ-โอ และลิซ่าพยายามเรียกร้องความสนใจด้วยการฉี่ใส่ผ้าอ้อมต่อหน้าทุกคน ในห้องตัดสิน ภาพของนิค คิม และบรี สร้างความประทับใจให้กับกรรมการเป็นอย่างมาก  ในขณะที่ภาพของนิโคล กับ เจย์ล่า ไม่สามารถสร้างความประทับใจให้กับกรรมการได้เลย ทำให้พวกเธอต้องกลายเป็นสองคนสุดท้าย และไทร่าทำให้ทุกคนต้องตกตะลึงเมื่อเธอประกาศออกมาว่าสาวๆ ต้องเก็บกระเป๋าและบินไปแข่งกันต่อที่ลอนดอน โดยที่ไม่มีใครต้องตกรอบเลยและนี่เป็นครั้งแรกในประวัติศาสตร์ของรายการที่ไม่มีใครถูกคัดออกเลย
***ผู้ที่ถูกเรียกชื่อคนแรก** : บรี สคัลลาร์ค
***ผู้ที่ยืนเป็นสองคนสุดท้าย** : เจย์ล่า รูบิเนลลิ และ นิโคล ลิงก์เลทเทอร์
***ผู้ที่ถูกคัดออก** : ไม่มีผู้ที่ถูกคัดออก
***ช่างถ่ายภาพ** : นาเดีย แพนดอลโฟ
***แขกรับเชิญพิเศษ** : เบนนี่ เมดิน่า, คริสเตน เบลล์, อีวา พิกฟอร์ด, สตีฟ-โอ, คริส พอนติอุส, เจสัน เอคิวน่า, นาเดีย แพนดอลโฟ, ซามาร่า ดี เออเรีย, มาเรีย ซูเตอร์, เทอเรลล์ มัลเลอร์, โจนาธาน แฮนโอเวอร์, คารีม แบล็ค, บีเจ กิลเลี่ยน, จีน ควอเลค, ร็อบ ทอลตี้, ไท เชน
***สาวคัฟเวอร์เกิร์ลประจำสัปดาห์** : นิค เพซ

#### The Girl Who Talks Behind Everyone's Back

*ออกอากาศ : 16 พฤศจิกายน พ.ศ. 2548*

ในสัปดาห์นี้ เจนนี่ ชิมิซุ มาเยี่ยมสาวๆ ถึงบ้านและให้แรงบันดาลใจกับคิม จากนั้นสาวๆ ต้องไปเรียนรู้เกี่ยวกับการที่ต้องรักษาภาพพจน์ให้ดูดีอยู่ตลอดเวลา  ในขณะที่นิคกำลังโทรคุยอยู่กับเพื่อน คิมก็เข้ามาล้อเลียน ซึ่งนั่นทำให้นิคถึงขีดสุด  ในการแข่งขัน สาวๆ ถูกถ่ายรูปบนหนังสือเดินทางแบบไม่ทันตั้งตัว และบรีเป็นผู้ชนะซึ่งเธอเลือกนิคให้ได้รางวัลร่วมกับเธอด้วย จากนั้นสาวๆ ก็ได้รับข้อความจากครอบครัวของพวกเธอ ในขณะเดินทางไปสนามบิน นิค เจย์ล่า และบรี ได้ต่อว่าคิมเรื่องที่ชอบพูดว่าคนอื่นลับหลัง โดยบรีได้บอกว่าคิมเป็นคนที่น่ารังเกียจที่สุด ซึ่งนั่นทำให้คิมร้องไห้และขอโทษทุกคน

เมื่อเดินทางมาถึงลอนดอน สาวๆ ก็ถูกโจมตีโดยกลุ่มปาปารัสซี่ เมื่อถึงโรงแรมในตอนกลางคืนบรีและนิคได้ถูกพาไปทานมื้อค่ำด้วยรถม้า  คิมเขียนจดหมายขอโทษในสิ่งที่ทำลงไป แต่บรีกับนิคยังรู้สึกไม่เชื่อใจคิมเท่าไหร่นัก  การถ่ายรูปครั้งนี้สาวๆ ต้องหลบหนีปาปารัสซี่เข้าไปในตู้โทรศัพท์โดยสาวๆ จะมีเพียงชั้นใน รองเท้า และหนังสือพิมพ์ติดตัวเท่านั้น

ในห้องตัดสิน ภาพที่ถูกปาปารัสซี่ถ่ายได้ถูกนำมาตัดสินด้วย เจย์ล่าเป็นเพียงคนเดียวที่ไม่มีภาพถ่ายแย่ๆ เลย  บรีและคิมได่ภาพถ่ายที่ทรงพลังที่สุด เจย์ล่ากลายเป็นสองคนสุดท้ายอีกครั้งเพราะถ่ายภาพออกมาได้ธรรมดาและกลืนหายไปในฉาก แต่กลายเป็นลิซ่าที่ต้องถูกคัดออกเพราะกรรมการคิดว่าเธอมีบุคลิกที่แรงและกล้ามากเกินไปถึงแม้ว่าจะได้ภาพที่ดีก็ตาม
***ผู้ที่ถูกเรียกชื่อคนแรก** : คิม สโตลซ์
***ผู้ที่ยืนเป็นสองคนสุดท้าย** : เจย์ล่า รูบิเนลลิ และ ลิซ่า ดามาโต้
***ผู้ที่ถูกคัดออก** : ลิซ่า ดามาโต้
***ช่างถ่ายภาพ** : นิค มารูเดียส
***แขกรับเชิญพิเศษ** : เจนนี่ ชิมิซุ, มาร์ค แอนเดอร์สัน, นิค มารูเดียส, เควิน ฟราเซียร์
***สาวคัฟเวอร์เกิร์ลประจำสัปดาห์** : นิค เพซ

#### The Girl Who Retaliates

*ออกอากาศ : 23 พฤศจิกายน พ.ศ. 2548*

สำหรับการแข่งขันในสัปดาห์นี้ สาวๆ ต้องไปยืนโพสท่าเป็นรูปปั้นในสวนสาธารณะ นิโคลสติแตกเมื่อถูกฝูงนกพิราบรุมล้อม นิคเป็นผู้ชนะการแข่งขัน และซึ่งรางวัลของเธอคือการตะลุยช็อปปิ้งในมูลค่า 1,500 ดอลล่าห์ และเธอเลือกเจย์ล่ากับบรีให้ได้รางวัลร่วมกับพวกเธอด้วย  ในการถ่ายภาพผู้เข้าแข่งขันจะต้องถ่ายภาพโฆษณาให้กับครีมบำรุงผิวของโอเลย์ โดยที่พวกเธอจะต้องตีความภาพศิลปะคลาสสิกชื่อก้องโลกให้ออกมาเป็นภาพสมัยใหม่ดังนี้

สงครามระหว่างบรีกับนิโคลปะทุขึ้นเมื่อซีเรียลแท่งกราโนล่าบาร์ของบรีหายไป  ซึ่งเธอคิดว่านิโลเป็นคนเอาไปจึงเอาเครื่องดื่มเรดบูลของนิโคลไปเททิ้ง และคิมก็มาเห็นเข้าพอดี บรีได้ขอให้คิมไม่ให้บอกใคร แต่คิมเอาไปเล่าให้นิโคลฟังซึ่งทำให้บรีโกรธมาก และหลังการถ่ายภาพพวกเธอก็ได้เผชิญหน้ากัน

ที่ห้องผู้ตัดสิน ภาพของทุกคนนอกจากคิมสร้างความประทับใจให้กับคณะกรรมการ ภาพของคิมถูกลงความเห็นว่าดูเศร้าและไม่มีพลัง บรี คิม และนิโคลโต้เถียงกันอีกครั้งต่อหน้ากรรมการ ระหว่างรอการตัดสิน บรีต่อว่าคิมว่าเป็นคนที่น่าเกลียดและมีนิสัยน่ารังเกียจ  บรีและคิมกลายเป็นสองคนสุดท้าย และคิมต้องตกรอบเพราะกรรมการเห็นว่าเธอขาดสมาธิและความมั่นคงในการแข่งขัน
***ผู้ที่ถูกเรียกชื่อคนแรก** : นิค เพซ
***ผู้ที่ยืนเป็นสองคนสุดท้าย** : บรี สคัลลาร์ค และ คิม สโตลซ์
***ผู้ที่ถูกคัดออก** : คิม สโตลซ์
***ช่างถ่ายภาพ** : แบรี่ ลาเตแกน
***แขกรับเชิญพิเศษ** : เจสัน เหลียง, สุคีน่า ราโอ
***สาวคัฟเวอร์เกิร์ลประจำสัปดาห์** : บรี สคัลลาร์ค

#### The Girl Who Takes A Pill
*ออกอากาศ : 30 พฤศจิกายน พ.ศ. 2548*

ถึงเวลาที่สาวๆ จะต้องไปโชว์ตัวเพื่อหางาน พวกเธอถูกกำหนดให้แต่งตัวแบบ ม็อด บอลลิวู๊ด เพรปปี้ และพังค์  นิคเป็นผู้ชนะในการแข่งโชว์ตัวซึ่งรางวัลของเธอก็คือได้รับการถ่ายภาพเพิ่มเป็น 100 ภาพ และเธอเลือกนิโคลให้ได้รับรางวัลร่วมกับเธอด้วยซึ่งเธอจะได้รับรูปเพิ่มเป็น 80 ภาพ เจย์ล่าได้เพิ่มเป็น 60 ภาพ ส่วนบรีได้เพียง 50 ภาพ ซึ่งเธอต้องถ่ายเป็นคนแรกและห้ามดูตัวเองตอนก่อนถ่ายอีกด้วย  จากนั้นสาวๆ ต้องแบ่งกลุ่มกันสำหรับเที่ยวชมลอนดอน โดยแบ่งกลุ่มออกเป็นนิคกับเจย์ล่า และ บรีกับนิโคล ซึ่งในที่สุดกับบรีก็ปรับความเข้าใจกันและเธอยังสัญญาว่าจะซื้อเครื่องดื่มเรดบูลชดใช้คืนให้นิโคลอีกด้วย

สาวสี่คนสุดท้ายจะต้องถ่ายรูปในหัวข้อบอลลิวู๊ด ก่อนถ่ายภาพบรีเกิดไม่สบายและเธอได้กินยาก่อนถ่าย ซึ่งทำให้เธอง่วงและมึนจนไม่สามารถตั้งสมาธิกับงานได้ ในห้องตัดสิน กรรมการต่างทึ่งกับรูปภาพที่ทรงพลังของนิค กับนิโคล และเจย์ล่าต้องตกรอบเพราะไม่สามารถดึงบุคลิกออกมาได้และกลืนหายไปกับผู้คนในฉากหลังถึงแม้ว่าเธอจะได้ภาพที่ดีก็ตาม
***ผู้ที่ถูกเรียกชื่อคนแรก** : นิโคล ลิงก์เลทเทอร์
***ผู้ที่ยืนเป็นสองคนสุดท้าย** : บรี สคัลลาร์ค และ เจย์ล่า รูบิเนลลิ
***ผู้ที่ถูกคัดออก** : เจย์ล่า รูบิเนลลิ
***ช่างถ่ายภาพ** : ไนเจล บาร์คเกอร์
***แขกรับเชิญพิเศษ** : ไซมอน ดูแนน, แอชลีย์ อิสแฮม, โรเบิร์ท แครืรี่ วิลเลี่ยม, บาบาร่า ฮิวลานิคกี้, ซาร่าห์ ฟีนี่ย์, เอมี่ โมลินิแอ็คซ์, กิลเลี่ยน บาร์คเกอร์
***สาวคัฟเวอร์เกิร์ลประจำสัปดาห์** : นิค เพซ

#### The Girl Who Is On The Cover

*ออกอากาศ : 7 ธันวาคม พ.ศ. 2548*

ในตอนสุดท้ายของฤดูกาล นิค บรี และนิโคล ต้องไปถ่ายโฆษณาและภาพถ่ายให้กับคัฟเวอร์เกิร์ล นิคทำผลงานออกมาเยี่ยมทั้งโฆษณาและภาพถ่าย ซึ่งทำให้เธอได้เป็นคนแรกที่เข้ารอบสุดท้าย นิโคลทำโฆษณาออกมาได้เลวร้ายมากและนั่นทำให้เธอต้องกลายเป็นสองคนสุดท้ายกับบรี และบรีเป็นคนที่ต้องกลับบ้านเพราะกรรมการคิดว่าเธอยังไม่แข็งแกร่งพอที่จะไปต่อได้
***ผู้ที่ถูกเรียกชื่อคนแรก** : นิค เพซ
***ผู้ที่ยืนเป็นสองคนสุดท้าย** : บรี สคัลลาร์ค และ นิโคล ลิงก์เลทเทอร์
***ผู้ที่ถูกคัดออก** : บรี สคัลลาร์ค
***ช่างถ่ายภาพ** : เคท มาร์ติน
นิคกับนิโคลได้ไปถ่ายภาพขึ้นปกกับไทร่า แบงค์ให้กับนิตยสารแอลล์ เกิลร์ โดยช่างภาพ จิลส์ เบนซิโมนส์  หลังจากนั้นพวกเธอได้ไปเดินแบบครั้งสุดท้ายกันต่อในรอบไฟนอลรันเวย์ร่วมกับผู้ชนะในไซเคิลก่อน อีวา และ นาอิมา ในการตัดสินครั้งสุดท้าย คณะกรรมการชื่นชอบในการเดินและลุคส์ของนิโคล และยังรักโฆษณาของนิค หลังจากที่ปรึกษาหารือกันแล้วก็เรียกสองสาวให้กลับเข้ามาและประกาศว่า อเมริกา เน็กซต์ ท็อป โมเดล คนที่ 5 ก็คือ นิโคล ลิงก์เลทเทอร์
***ผู้ชิงตำแหน่งสองคนสุดท้าย** : นิโคล ลิงก์เลทเทอร์ และ นิค เพซ
***อเมริกา เน็กซต์ ท็อป โมเดล** : นิโคล ลิงก์เลทเทอร์
***ช่างถ่ายภาพ** : จิลส์ เบนซิโมนส์
***ผู้กำกับโฆษณา** : ซาร่า ดันล็อป
***แขกรับเชิญพิเศษ** : อีวา พิกฟอร์ด, นาอิมา โมร่า, จิลส์ เบนซิโมนส์, จิม เดอ ยอนเกอร์, แบรนดอน ฮอลลี่, นาร์เกส จารานี่, แวนย่า สต๊รอค
***สาวคัฟเวอร์เกิร์ลประจำสัปดาห์** : นิค เพซ

## ผู้เข้าแข่งขัน

## สรุปผลการแข่งขัน
### ลำดับการเรียกชื่อ

*  ผู้ชนะการแข่งประจำสัปดาห์
*  ผู้ที่ถูกคัดออกจากการแข่งขัน
*  ผู้ชนะผลโหวดสาวคัฟเวอร์เกิลร์ประจำสัปดาห์
*  ผู้ชนะผลโหวดสาวคัฟเวอร์เกิลร์และการแข่งประจำสัปดาห์
*  ผู้เข้าแข่งขันที่ขอออกจากการแข่งขัน
*  ผู้เข้าแข่งขันที่ยืนเป็นสองคนสุดท้ายแต่ไม่มีการคัดออก
*  ผู้ที่ชนะเลิศการแข่งขัน
* ตอนที่ 4 แคสแซนดร้า ขอออกจากการแข่งขันเพราะไม่ต้องการตัดผม
* ตอนที่ 8 เป็นตอนประมวลภาพการแข่งขันซ้ำ
* ตอนที่ 9 เจย์ล่า และ นิโคล ตกเป็นสองคนสุดท้าย แต่ไม่มีใครถูกคัดออกจากการแข่งขัน ซึ่งเป็นครั้งแรกในรายการที่ไม่มีใครถูกการคัดออก

### การแปลงโฉม
* **บรี** : ยืดผมตรง
* **คาสซานดร้า** : ตัดผมสั้น และย้อมสีบลอนด์ แบบ มีอา ฟาโรว์ ในหนังเรื่อง โรสแมรี่ เบบี้
* **คอรีน** : ย้อมสีบลอนด์ และถอนขนคิ้วให้บางลง
* **ไดแอน** : ย้อมสีข้าวสาลี
* **เอโบนี** : ถักเป็นเปียเล็กๆ ยาวถึงเอว
* **เจย์ล่า** : ต่อผมยาวตรง ถึงกลางหลัง สีดำ ภายหลัง ตัดให้สั้นกว่าเดิม
* **คิม** : ย้อมสีแดง
* **ไคล์** : ย้อมสีน้ำตาลช็อคโกแลต
* **ลิซ่า** : ย้อมสีน้ำตาลบลอนด์
* **นิโคล** : ต่อผมยาวสีดำ ให้เป็นคลื่นและดูหนาขึ้น
* **นิค** : ทำทรงแอฟโฟร์ และย้อมสีบลอนด์
* **ซาร่าห์** : ตัดสั้น และซอยให้เสมอกัน

### การแข่งขัน

* **สัปดาห์ที่ 2** : ถ่ายภาพเป็นซูเปอร์ฮีโร่ กลางอากาศ 
* **สัปดาห์ที่ 3** : ถ่ายภาพในชนบท โดยแต่ละคนจับคู่ แต่งชุดเหมือนกัน แต่ถ่ายแยกรูป
* **สัปดาห์ที่ 4** : ถ่ายภาพขณะวิ่งบนลู่วิ่ง ให้แสดงอารมณ์ตื่นตระหนก (ภาพจะถูกตัดต่อใส่กับ มิส เจย์ในรูปโฉมของปีศาจ)
* **สัปดาห์ที่ 5** : ถ่ายภาพตกแต่งศัลยกรรมพลาสติกสุดขั้วในรูปแบบต่างๆ
* **สัปดาห์ที่ 6** : ถ่ายภาพและโฆษณาให้กับที่ดับกลิ่นตัว ซีเคร็ต แพลทตินั่ม
* **สัปดาห์ที่ 7** : ถ่ายภาพบิวตี้ ช็อทขาว-ดำ / ถ่ายภาพสาวพริตตี้ในยุค 40 ให้กับรถฟอร์ด ฟิวชั่น
* **สัปดาห์ที่ 8** : ถ่ายภาพแสดงอารมณ์โกรธในรูปแบบต่างๆ กับกลุ่มเดอะ ไวลด์ บอยซ์
* **สัปดาห์ที่ 9** : ถ่ายเปลือยท่อนบนในตู้โทรศัพท์ ในสถานการณ์หลบหนีจากปาปารัซซี่
* **สัปดาห์ที่ 10** : ถ่ายภาพเลียนแบบผลงานศิลปะชื่อดังแบบประยุกต์ในรูปแบบต่างๆ
* **สัปดาห์ที่ 11** : ถ่ายภาพชุดส่าหรี เป็นดาวเด่นแห่งบอลลีวู้ด
* **สัปดาห์ที่ 12** : ถ่ายภาพ และ โฆษณา สำหรับคัฟเวอร์เกิร์ล ทรูเบลนด์ พาวเดอร์ ฟาวด์เดชั่น, ถ่ายแบบนิตยสาร แอลล์
* **รอบ 2 คนสุดท้าย**: เดินแบบในระดับมืออาชีพบนรันเวย์ที่มีภาพเคลี่อนไหวและเสียงของเหล่านางแบบรอบด้าน ตามคอนเซ็ปต์ "เบื้องหลังชีวิตนางแบบ" ณ ประเทศอังกฤษ

### บุคคลที่เกี่ยวข้องกับรายการ
* ไทรา แบงส์ - เจ้าของรายการ, ช่างภาพ และกรรมการหลัก
* ไนเจล บาร์คเกอร์ - กรรมการ, ช่างภาพ
* ทวิกกี้ - กรรมการ
* เจ.อเล็กซานเดอร์ - ครูฝึกสอนการเดินแบบ
* เจย์ แมนูเอล - ผู้กำกับการถ่ายภาพ

## อ้างอิง

หมวดหมู่:อเมริกาส์เน็กซต์ท็อปโมเดล